Tu ne quaesieris

"Tu ne quaesieris" incipit carmen undecimum libri primi carminum ab Horatio anno circiter 23 a.C.n. editorum:
Tu ne quaesieris, scire nefas, quem mihi, quem tibi
Finem di dederint, Leuconoe, nec Babylonios
Temptaris numeros ...

 Carpe diem 
Ultimo huius carminis versu reperiuntur verba "carpe diem" saepissime a posterioribus citata:
... Dum loquimur, fugerit invida
Aetas: carpe diem, quam minimum credula postero.
Recentius haec verba methodum docendi exprimunt praeceptoris (cuius partes a Robertino Williams aguntur) in pellicula Dead Poets Society.

 Metrica 
Carmen qui inscribitur "Carpe diem", versibus asclepiadeis maioribus componitur, secundum hanc structuram :

— — | — v v — | — v v — | — v v — | v x

Ut exemplar hoc :

spēm lōngām rĕsĕcēs. Dūm lŏquĭmūr, fūgĕrĭt īnvĭda
aētās: cārpĕ dĭēm, quām mĭnĭmūm crēdŭlă pōstĕrō.

 Notae 


 Bibliographia 
 Robert W. Carrubba, Lee M. Fratantuono, "Apollo and Leuconoe in Horace, "Odes" I, II" in Quaderni Urbinati di Cultura Classica n.s. vol. 74 no. 2 (2003) pp. 133-136 JSTOR
 C. J. Herington, "C. 1.11" in Arion vol. 9 no. 2/3 (1970) p. 285 JSTOR 
 M. Owen Lee, "Horace "Odes" 1. 11: The Lady Whose Name Was Leu" in Arion vol. 3 no. 4 (1964) pp. 117-124 JSTOR
 David West, Horace: Odes I. Carpe diem: text, translation and commentary. Oxonii: Clarendon Press, 1995 [editio omnis libri, verbis huius carminis praepositis]

Memento mori!

 Nexus externi 

 Textus apud Vicifontem Latinum
 Textus apud The Latin Library
 Textus, analysis metrica, versio Theodisca

Categoria:Carmina
Categoria:Quintus Horatius Flaccus
Categoria:Litterae Latinae aevi Augustani
Categoria:Scripta saeculo 1 a.C.n.